stanford-oval/wikipedia huggingface dataset:
Šamanismi
Aiheesta muualla

Kuvia tai muita tiedostoja aiheesta Šamanismi Wikimedia Commonsissa
Sari Östman: Kun loitsijat vielä loveen lankesivat – shamanistisen maailmankuvan käsikirja. Kirja-arvostelu teoksesta: Siikala, Anna-Leena: Suomalainen shamanismi – mielikuvien historiaa. SKS, 2017. (Agricolan kirja-arvostelut 30.10.2017)
Lehto – Suomen Luonnonuskontojen yhdistys ry. (Arkistoitu – Internet Archive).
Thuleian Tupa: Shamanismi.
Piia Simola: Tällainen on oikea shamaani. Studio55.fi 6.11.2012.
Alkuperäisuskonnot
| --- | --- |
Pakanuus:  Animismi ·  Luonnonuskonto ·  Panteismi ·  Šamanismi
Historiallinen polyteismi:  Mesopotamialainen ·  Egyptiläinen ·  Minolainen ·  Mykeneläinen ·  Kreikkalainen (Eleusiin mysteerit ·  Orfilaisuus) ·  Roomalainen (Mithralaisuus) ·  Germaaninen ·  Skandinaavinen ·  Kelttiläinen ·  Slaavilainen ·  Balttilainen ·  Virolainen ·  Saamelainen ·  Suomalainen
Myytti ja rituaali:  Kansanperinne ·  Kansanusko ·  Kristillistetty kalenteri ·  Mytologia ·  Noituus ·  Taikuus ·  Uhraaminen ·  Vainajien palvonta
Uuspakanuus:  Aasainusko ·  Balttilainen ·  Druidismi ·  Hellenistinen ·  Kemetismi ·  Slaavilainen ·  Suomenusko ·  Uusnoituus ·  Uussamanismi ·  Wicca
.ke

.ke on Kenian Internet-maatunnus, jota ylläpitää KeNIC. Rekisteröinnit tehdään kolmannelle tasolle. Tunnus otettiin käyttöön 1993.
Aiheesta muualla

IANA .ke whois
Rekisteröinti (Arkistoitu – Internet Archive)
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Rönnin kesäteatteri

Rönnin kesäteatteri on yksi Eräjärven Työväen Näyttämö ry:n näyttämöistä. Se sijaitsee Orivedellä Rönnin huvikeskuksessa.
Kesäteatterin ensimmäinen näytelmä "Mämmilä" esitettiin vuonna 1991. Silloin näyttämö katsomoineen sijaitsi Rönnin lavan pubin ulkoalueella.
Yhteistyötä tehdään tiiviisti Eräjärven Urheilijoiden ylläpitämän Rönnin Lavan kanssa.
Rönnin kesäteatteri tunnetaan laajasta ohjelmistostaan, joka vaihtelee historiallisista draamoista viihteellisiin komedioihin, musikaaleihin ja lastenteatteriin. Kesäteatterissa on 351-paikkainen paikkanumeroitu nouseva katettu katsomo. Lisäksi alueella on huoltorakennukset saniteettitiloineen.- Katoksen katsomo sai vuonan 2018.
Teatterin ohjelmisto uudistuu vuosittain. Joka kesä näyttämölle tuodaan työryhmän valitsema ja ammattiohjaajan ohjaama näytelmä.
Aiheesta muualla

https://erajarventeatterit.fi/ronnin-kesateatteri/
Aapasirppisammal

| Aapasirppisammal> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Alaluokka::  Hiirensammalet Bryidae
Lahko::  Palmikkosammalet Hypnales
Heimo::  Ritvasammalet Amblystegiaceae
Suku::  Hetesirppisammalet Warnstorfia
Laji::  procera
Kaksiosainen nimi
 Warnstorfia procera  (Renauld & Arnell) Tuom. 
Katso myös
   Aapasirppisammal Wikispeciesissä  
Infobox OKNimi-testi OK: 
Aapasirppisammal (Warnstorfia procera) kuuluu hetesirppisammalten sukuun.
Ulkonäkö

Aapasirppisammal on punertavaversoinen, rentokasvuinen ja melko säännöllisesti haarova. Sen keskisuonelliset, etenkin tyvestä kuperat lehdet ovat sirppimäisesti samaan suuntaan käyristyneet.
Levinneisyys

Aapasirppisammal kasvaa koko Suomessa.
Elinympäristö

Aapasirppisammal kasvaa keskiravinteisissa aapasuonrimmissä sekä rannoilla ja järvissä, usein upoksissa.
Aurinkokalenteri

Kivistä valmistettu aurinkokalenteri.
Aurinkokalenteri on kalenteri, jossa perusyksikkönä on Maan Auringon ympäri tekemä kierros.  Aurinkovuodessa on neljä vuodenaikaa syksy, talvi, kevät ja kesä, jotka pyritään pitämään paikoillaan aurinkokalenterissa. Kalenterivuosi voi olla sidottu syyspäiväntasauksen, kevätpäiväntasauksen,  talvipäivänseisauksen, kesäpäivänseisauksen tai muun päivän pituuteen liittyvän tapahtuman  toistumiseen tasan vuoden välein, tai eläinradan tähtikuvioiden siirtymiseen samaan asentoon maasta katsottuna. Kummallakin tavalla vuoden pituudeksi tulee noin 365 päivää, jota tasoitetaan joka neljäs vuosi karkauspäivillä.  Muinaisen Egyptin kalenterissa ei ollut karkauspäiviä, ja niinpä sen uusivuosi siirtyi pikkuhiljaa verrattuna luonnon tapahtumiin.
Nykyään yleismaailmallisessa käytössä oleva gregoriaaninen kalenteri on tyypillinen aurinkokalenteri. Myös sen edeltäjä, länsimaissa 1500-luvulle saakka käytetty juliaaninen kalenteri, oli sellaiseksi tarkoitettu, joskin vuoden pituus oli hieman epätarkasti määritetty. Sen sijaan esimerkiksi islamilainen kalenteri on kuukalenteri, jossa kuukausi alkaa aina uudenkuun aikaan ja kalenterivuoteen luetaan 12 tällaista, synodista kuukautta. Tällöin kalenterikuukaudet kiertävät noin 30 vuoden kuluessa kaikkien vuodenaikojen ympäri. Monissa kulttuureissa on käytetty myös yhdistettyjä aurinko- ja kuukalentereita, joissa kuukauden pituus vastaa synodista kuukautta, mutta aika ajoin vuoteen lisätään ylimääräinen kuukausi, jotta kalenterikuukaudet pysyvät ainakin suunnilleen samana vuodenaikana. Sellaisia ovat esimerkiksi juutalainen ja vanha kiinalainen kalenteri. Myös antiikin Kreikassa ja Roomassa käytettiin yhdistettyjä aurinko- ja kuukalentereita ennen juliaanisen kalenterin käyttöönottoa.
Myös Venuksen liikkeisiin voi sitoa kalenterin. Mayakalenteri yhdisti Auringon ja Venuksen liikkeiden jaksollisuuden.
Aiheesta muualla

Wikimedia Commonsissa on kuvia tai muita tiedostoja aiheesta .
Sand Creekin verilöyly

Sand Creekin verilöyly oli 29. marraskuuta 1864 tapahtunut joukkomurha, jossa 700 sotilasta, joista enemmistö oli Coloradon osavaltion miliisejä, hyökkäsi intiaanien leirikunnan kimppuun Sand Creekin luona tappaen 150 cheyenneä ja arapahoa. Hyökkääjät tappoivat enimmäkseen vanhuksia, naisia ja lapsia, sillä leirin miehistä suurin osa oli metsästysretkellä.lähde?
Taustaa

Coloradosta oli löytynyt kultaa, mikä houkutti alueelle uudisasukkaita. Cheyenneille oli osoitettu asuma-alueeksi Sand Creekin reservaatti. Sen alueella oli huonosti riistaa, ja cheyennet hankkivat ravintoa salametsästämällä reservaatin ulkopuolella ja varastamalla uudisasukkailta. Kuvernööri lähetti sotilaat reservaattiin vaientamaan intiaanit.
Hyökkäys

Nähdessään eversti John Chivingtonin joukkojen saapuvan, cheyenne-päällikkö Musta Kattila nosti sekä Amerikan lipun että valkoisen rauhanlipun tiipiinsä päälle rauhan merkiksi. Chivington ei kiinnittänyt huomiota rauhan eleeseen, vaan komensi joukkonsa hyökkäykseen. Sotilaat alkoivat rynnäköidä leiriin tappaen armottomasti niin miehet, naiset kuin lapsetkin. Pieni joukko intiaanisotureita onnistui järjestämään sen verran vastarintaa, että jonkin verran leirin jäseniä, joukossa myös Musta Kattila, onnistui pakenemaan virran ylitse. Monet pakoon päässeistä liittyivät koirasotilaisiin.
Lopputulos

Hyökkäyksen jälkeen maassa makasi 150 kuollutta intiaania, joista suurin osa oli vanhuksia, naisia ja lapsia. Hyökkääjistä kaatui 9-10 miestä, ja lisäksi noin 30 loukkaantui.
Chivingtonin joukkoja juhlittiin aluksi sankareina, kun he ylpeinä esittelivät päänahkoja. Totuuden paljastuttua Chivingtonin ura päättyi.
Elokuvissa

Verilöylystä vuonna 2006 tehty dokumentti on voittanut monia palkintoja. Sand Creekin verilöytly esiintyy myös draamaelokuvissa Pieni suuri mies (1970)
ja Soldier Blue (1970).
Aiheesta muualla

Remembering the Sand Creek PBS
Hyönteistietokanta

Hyönteistietokanta oli tietokanta internetissä, jonne kuka tahansa pystyi ilmoittamaan havaintoja perhosista ja muista hyönteisistä sekä hämähäkkieläimistä. Sen havainnot olivat avoimesti kaikkien saatavilla.
Hyönteistietokanta suljettiin 4.6.2018, jolloin sen havainnot siirrettiin Suomen Lajitietokeskuksen Vihko-havaintojärjestelmään.
Historia

Hyönteistietokannan kehitti Matti Virtala. Sen kasvu alkoi 2000-vuosikymmenen puolivälissä, kun sen tietokanta siirrettiin Helsingin yliopiston Luonnontieteellisen keskusmuseon palvelimelle ja Suomen Perhostutkijain Seura alkoi käyttää sitä pääasiallisena tietojenkeruukanavanaan. Syyskuussa 2008 tietokantaan tallennettiin miljoonas havainto, kun Ruotsin vastaavassa oli vasta puoli miljoonaa havaintoa.
Kaksisiipisten ja perhosten tiedonkeruu oli keskitetty Hyönteistietokantaan, kun esimerkiksi sudenkorentotiedot ohjattiin tallentamaan Luonnontieteellisen keskusmuseon havaintotietokanta Hatikkaan. Pääosa esimerkiksi nivelkärsäisten ja perhosten tiedoista oli Hyönteistietokannassa, mutta viime vuosina uhanalaisten perhoslajien tietoja on tallennettu myös Suomen ympäristökeskuksen Eliölajit-tietokantaan. Esimerkiksi Suomen lajien uhanalaisuusarvioinnissa, Suomen lajien uhanalaisuus – Punainen kirja 2010, perhosten uhanalaisuusarviointi perustui pääsääntöisesti Hyönteistietokannan havaintoaineistoon.
Hyönteistietokanta toimi Luonnontieteellisen keskusmuseon palvelimella. Hyönteistietokantaan oli tallennettu myös Luonnontieteellisen keskusmuseon kokoelmatietoja.
Aiheesta muualla

Hyönteistietokannan vanha sivusto (Arkistoitu – Internet Archive)
| n k Perustiedot Wikidatassa: Hyönteistietokanta (Q11864007)ohje |
| --- | --- |
esiintymä kohteesta: verkkosivusto
valtio: Suomi
Vuosituhat

Vuosituhat (monissa muissa kielissä millennium) on tuhannen vuoden jakso, erityisesti jokin ajanlaskun tuhatluku.
Kalentereissa

Länsimainen ajanlasku lasketaan Jeesuksen syntymävuodesta (vuoden oikeellisuudesta on ollut kuitenkin kiistaa), tällöin vuodet 1-1000 olivat ensimmäinen vuosituhat, vuodet 1001-2000 toinen vuosituhat ja vuodesta 2001 lähtien on ollut kolmas vuosituhat ajanlaskun alusta. Vuotta 0 (nolla)  ei ole juliaanisessa eikä gregoriaanisessa ajanlaskussa. Juutalaisessa kalenterissa on meneillään jo kuudes vuosituhat.
Aiheesta muualla

Wikimedia Commonsissa on kuvia tai muita tiedostoja aiheesta .
Vuosikymmenen, -sadan ja -tuhannen ilmaiseminen; Kielikello 1/1996
Vuosituhannen vaihtuminen ja päivämäärän merkitseminen; Kielikello 2/1997
Kristus-monogrammi

Khi Rho -kristogrammi 300-luvulta
Kristogrammi IHS vuodelta 1586
Licinia Amiasin steela 200-luvun alusta. Se on vanhimpia kristillisiä piirtokirjoituksia ja sisältää kristogrammin  iktys.
Kristuksen monogrammi, Kristus-monogrammi tai kristogrammi on nimen "Jeesus Kristus" kirjaimista laadittu lyhennetty muoto, jota käytetään kristillisenä symbolina.
Kristogrammeja > IKTYS

Iktys on jo alkukristillinen symboli. Sen juuret ovat kreikankielisessä sanassa ἰχθύς (ikhthýs), joka tarkoittaa kalaa. Sana on akronyymi uskontunnustuksesta, joka kuuluu: ”Jeesus Kristus Jumalan Poika Pelastaja”. Kirjaimet voivat muodostaa kuvion kalasta tai olla kalasymbolin sisällä.
Kristogrammeja > Khi Rho

Vanhimpiin monogrammeihin kuuluu Kristuksen nimen kreikkalaisista kirjaimien k ja r eli khi (χ) ja rho (ρ) yhdistelmä ☧. Keskiajalla siitä tuli ylösnousseen Kristuksen symboli. Kristus-monogrammi XP liitetään kristillisessä taiteessa usein aiheeseen Jeesuksesta Jumalan karitsana. Kristus kuvataan kantamassa monogrammia eräänlaisena roomalaisena sotalippuna (labarum).
Keisari Konstantinus Suuren on kerrottu ottaneen symbolin ☧ käyttöön Mulviuksen sillan taistelussa vuonna 312. Kristitty historioitsija Lactantius (noin 250–320) kertoo tarinan, jonka mukaan ennen taistelua Konstantinus sai Jumalalta unessa kehotuksen maalata Jumalan merkki eli Kristus-monogrammi XP jokaisen sotilaan kilpeen. Lactantiuksen teksti on säilynyt vain yhtenä 1000-luvun alkuun sijoittuvana käsikirjoituskopina, jossa kohta kuuluu:
Unessa häntä kehotettiin ottamaan huomioon Jumalan taivaallinen tunnus ja ryhtymään sitten taisteluun. Hän teki työtä käskettyä, ja käännetyllä x-kirjaimella, jonka ylin huippu oli varustettu kaarella, merkitsi kilpiin Kristuksen.
Kristogrammeja > INRI

I.N.R.I.  on muodostettu sanojen Iesus Nazarenus, Rex Iudaeorum alkukirjaimista.  Teksti on Jeesuksen ristissä oleva kirjoitus (titulus crucis) latinankielisessä muodossa.  Suomeksi käännettynä se kuuluu: ”Jeesus Nasaretilainen, juutalaisten kuningas”.
Kristogrammeja > IHS

Keskiajan läntisen Euroopan latinankielisessä maailmassa yleisimmäksi kristogrammiksi kehittyi "IHS" tai "IHC". Se sisältää Jeesuksen kreikkalaisen nimen kolme alkukirjainta ΙΗΣ (iota-eta-sigma). Latinaksi IHS merkitsee Iesus Hominum Salvator eli 'Jeesus, ihmisten pelastaja'.
Kondensaattori

Erilaisia kondensaattoreita
Kondensaattori (lat. condensare, puristaa kasaan) on kaksinapainen sähkötekniikassa käytettävä passiivikomponentti. Sen keskeisin ominaisuus on kapasitanssi, joka on kykyä tallentaa sähkövarausta. Kondensaattori varastoi energiaa sähkökenttään.
Kun varausta siirretään kondensaattorin napoihin, muodostuu niiden välille jännite, joka on suoraan verrannollinen siirretyn varauksen suuruuteen ja kääntäen verrannollinen kondensaattorin kapasitanssiin.
Kondensaattoreita voidaan tämän kapasitanssin vuoksi käyttää elektronisissa piireissä jännitevaihteluiden tasaamisessa. Kondensaattorin kyky tasata jännitevaihtelua on suoraan verrannollinen sen kapasitanssiin.
Erilaisten kondensaattoreiden piirrosmerkit vasemmalta oikealle: kondensaattori yleensä, elektrolyyttikondensaattori (polaarinen kondensaattori) ja säädettävä kondensaattori.
Historiaa

Ensimmäisen kondensaattorin keksi Ewald Georg von Kleist Camminissa Pommerissa 11. lokakuuta 1745, yrittäessään varastoida sähköä elohopeaa täynnä olevaan pulloon. Maailmalle tieto uudesta keksinnöstä levisi kuitenkin Pieter van Musschenbroekin kautta. Hän teki kokeen vedellä täytetyllä astialla Leydenin (Leidenin) yliopistossa Hollannissa tammikuussa 1746. Tästä sai nimensä Leydenin pullo.
Rakenne

Tyypillinen kondensaattori koostuu kahdesta elektrodista, joista kumpikin varastoi samansuuruisen mutta erimerkkisen sähkövarauksen. Elektrodit voivat olla esimerkiksi tasomaisia levyjä (levykondensaattori) tai sisäkkäisiä pallokuoria (pallokondensaattori). Elektrodit on eristetty toisistaan, ja kun kondensaattori kytketään jännitelähteeseen, ne saavat sähköisen varauksen ja niiden välille muodostuu sähkökenttä.
Kondensaattori varautuu myös, jos sen jompaakumpaa elektrodia kosketetaan varauksellisella kappaleella. Tällöin myös toinen elektrodi saa influenssi-ilmiön vaikutuksesta yhtä suuren, mutta vastakkaismerkkisen varauksen.
Kondensaattorin sähkökenttä on käytännöllisesti katsoen kokonaan elektrodien välissä, sillä muualla elektrodien vastakkaismerkkisten varausten aiheuttamat sähkökentät kumoavat toisensa. Levykondensaattorissa tämä sähkökenttä on käytännössä homogeeninen eli kaikkialla levyjen välissä yhtä voimakas. Sähkökentän voimakkuus on:
U on levyjen välinen jännite ja
d on levyjen välinen etäisyys
Rakenne > Epäideaalisuus > Läpilyönti

Jos jännite ylittää eristeen kestokyvyn, tapahtuu läpilyönti, jolloin eriste muuttuu johtavaksi (ks. valokaari). Tätä jännitettä kutsutaan läpilyöntijännitteeksi
E on eristeen dielektrinen lujuus ja
d on levyjen välinen etäisyys.
Tämän estämiseksi valmistaja määrittelee kondensaattorin suurimman sallitun käyttöjännitteen.
Rakenne > Epäideaalisuus > Vuotovirta

Kondensaattorin levyjen välille muodostunut sähkökenttä säilyy, vaikka jännitelähde irrotetaan, koska sähkökenttä pitää varaukset paikoillaan. Levyjen välissä olevalla eristeellä on kuitenkin johtavuutta, joka riippuu eristemateriaalista. Tämä johtavuus aiheuttaa pienen vuotovirran RLeak kondensaattorin napojen välillä, joten kondensaattori purkautuu ajan kuluessa itsekseen.
Rakenne > Epäideaalisuus > Ekvivalenttinen sarjaresistanssi ja sarjainduktanssi

Kondensaattorin jalat aiheuttavat ekvivalenttisen sarjaresistanssin RESR ja ekvivalenttisen sarjainduktanssin LESL. Ekvivalenttinen sarjainduktanssi ja -resistanssi on otettava huomioon suuritaajuisia kytkentöjä suunniteltaessa, sillä taajuuden kasvaessa kapasitiivinen impedanssi pienenee ja induktiivinen impedanssi kasvaa, jolloin sarjainduktanssi ja -resistanssi määräävät kondensaattorin impedanssin.
Vesianalogia

Vesianalogiassa johdossa kulkevia latauksen kuljettajia kuvataan veden virtauksena putkessa. Kondensaattori on kuin putkessa oleva muovikalvo. Vesimolekyylit eivät voi kulkea kalvon lävitse mutta vesi voi venyttää kalvoa. Analogia selvittää muutamaa näkökulmaa kondensaattoreista:
Virta muuttaa kondensaattorin varausta niin kuin vedenvirtaus muuttaa kalvon venymistä.
Mitä enemmän kondensaattoria on ladattu, sen suurempi on jännitehäviö. Voidaan havaita vesianalogiasta siten että mitä enemmän kalvoa venytetään sen enemmän se alkaa vastustamaan venytystä.
Varaus voi virrata kondensaattorin “läpi” vaikka elektronit eivät pääse puolelta toiselle. Vesianalogiassa tätä kuvaa veden virtaaminen putkessa, vaikka vesimolekyylit eivät voikaan läpäistä kalvoa. Virtaus ei silti voi jatkua samaan suuntaan loputtomiin tai kalvo repeää eli virta pääsee kulkemaan kondensaattorin läpi.
Kapasitanssi kuvaa sitä kuinka paljon varausta voidaan varastoida yhdelle kondensaattorin levylle. Hyvin venyvä kalvo kuvaa korkeampaa kapasitanssia kuin huonosti venyvä kalvo.
Latautunut kondensaattori varastoi potentiaalienergiaa kuten venyvä kalvo.
Kapasitanssi

Kondensaattorin kapasitanssi (symboli C) on suure, joka kuvaa varauksen (Q) suuruutta suhteessa elektrodien väliseen potentiaalieroon (U). Näin ollen
Kapasitanssin SI-järjestelmän mukainen yksikkö on faradi [F], joka vastaa yhden coulombin varausta yhden voltin jännitteellä.
Faradi on hyvin suuri yksikkö käytännön sovellutuksiin, joten yleensä käytetään etuliiteyksiköitä pikofaradi (pF), nanofaradi (nF), mikrofaradi (μF) ja millifaradi (mF).
Kapasitanssi > Kapasitanssin laskeminen kondensaattorikytkennöissä

Rinnakkain kytkettyjen kondensaattorien C1, C2,... Cn kapasitanssi on kapasitanssien summa
Kun rinnakkain kytketyt kondensaattorit kytketään jännitteeseen V, on kaikkien kondensaattoreiden jännite sama.
Sarjaan kytkettyjen kondensaattorien C1, C2,... Cn
kapasitanssi on
Kun sarjaan kytketyt kondensaattorit kytketään jännitteeseen V, saavat kaikki kondensaattorit samansuuruisen varauksen Q. Kokonaisjännite V on kondensaattoreiden jännitteiden summa.
Tasavirta ei kulje kondensaattorin läpi, koska sen levyjen välissä on eriste. Mutta jos se kytketään muuttuvaan jännitteeseen, myös levyjen varaus muuttuu, ja kondensaattorin latautuessa tai purkautuessa jännitelähteestä levyihin tai päinvastoin kulkee virta, jonka suuruus on 
 \scriptstyle i=C{\frac {{\rm {d}}U}{{\rm {d}}t}}, jossa C on kapasitanssi, U jännite ja t aika.
Kapasitanssi voidaan määrittää siis kondensaattorin virran i  suhteena jännitteen U muutosnopeuteen dU/dt yhtälöllä
Kondensaattorin elektrodit ovat yleensä metallilevyjä tai -kalvoja. Kahdesta yhtä suuresta samansuuntaisesta levyelektrodista koostuvan levykondensaattorin kapasitanssi on
missä
A on elektrodin pinta-ala,
d on levyjen välinen etäisyys,
ε0 on tyhjiön permittiivisyys ja
εr on levyjen välissä olevan eristeen suhteellinen permittiivisyys.
Levyjen koon kasvaessa varauksen määrä kasvaa. Myös levyjen välisen etäisyyden pienentyessä varauskyvyn määrä kasvaa, mutta samalla pienenee jännitteen sietokyky eristeen ohi-/läpilyönnin vuoksi.
Kondensaattoriin varautunut energia

Kondensaattoriin varautunut energia voidaan määrittää laskemalla kondensaattorin varaamiseksi tarvittava työ.
Olkoon kondensaattorin kapasitanssi C, ja sen kokonaisvaraus Q. Kondensaattoria varatessa sen hetkellinen varaus on q(t), ja potentiaaliero napojen välillä on u(t) = q(t)/C. Kun pieni varaus dq siirretään elektrodilta toiselle potentiaalieron u yli, tehdään työ dW:
Kondensaattorin kokonaisenergia saadaan integroimalla tämä infinitesimaalisen pieni siirto koko siirrettävän varauksen Q yli:
Koska toisaalta kondensaattorin kapasitanssi saadaan yhtälöstä
ja sen jännitteen ja sähkökentän välillä vallitsee yhteys
saadaan tästä kondensaattorin sähkökentän energian tiheydelle lauseke
Tämä energiantiheyden lauseke pätee yleisesti kaikille sähkökentille, ei vain kondensaattoreissa.
Kondensaattori sähköisissä piireissä

Kondensaattori ei päästä lävitseen varauksenkuljettajia, sillä sen elektrodit on galvaanisesti eristetty toisistaan  eristeellä. Kuitenkin lyhyen aikaa jännitteen kytkemisen jälkeen kondensaattorin elektrodeihin kulkee sähkövirta, joka aiheuttaa sähkökentän elektrodien välille ja varaa kondensaattorin elektrodit vastakkaismerkkisillä varauksilla. Kun näin varautunut kondensaattori kytketään kuormaan, sähkökenttään varastoitunut energia muuttuu takaisin sähkövirraksi. Virta kulkee, kunnes kondensaattorin varaus on purkautunut, eli sähkökenttä on poistunut.
Vaihtovirtapiireissä kondensaattorin varaus latautuu ja purkautuu sitä useammin, mitä suurempi taajuus on. Tästä seuraa, että kondensaattorin keskimääräinen lataus- ja purkausvirta kasvavat taajuuden kasvaessa. Kondensaattorin vastus vaihtovirralle on siis kääntäen verrannollinen taajuuteen. Tätä vastustavaa ominaisuutta vaihtovirtapiireissä kutsutaan kapasitiiviseksi reaktanssiksi (XC, yksikkö ohmi), joka määritellään yhtälöllä
missä
f on vaihtovirran taajuus ja
C kondensaattorin kapasitanssi.
Vaihtovirtapiireissä kondensaattorin jännitteellä ja virralla on 90° vaihe-ero virran ollessa jännitettä edellä.
Vaihesiirron takia kondensaattoripiirien laskennassa voidaan käyttää kompleksilukulaskentaa. Esimerkiksi kapasitiivinen reaktanssi voidaan tulkita piirin impedanssin imaginääriseksi komponentiksi.
Tunnistaminen

Kondensaattorin arvotiedot merkitään yleisesti numeroin, vinoviivoin ja kirjaimin seuraavassa muodossa: kapasitanssi / toleranssi / jännitteenkesto. Kirjaimen ollessa numeroiden välissä tai edessä tulkitaan kirjain samalla desimaalipilkuksi.
Merkinnöissä perusyksikkönä on yleensä pikofaradi (pF).
Kirjain M merkitsee mikrofaradia (µF) (eli miljoona pF, M = ’mega’).
Kirjain K merkitsee nanofaradia (nF) (eli tuhat pF, K = ’kilo’).
Kirjain E merkitsee pikofaradia (pF).
Esimerkiksi
4M7 / 10 / 100 tulkitaan 4,7 µF, 10 % toleranssilla ja 100 V jännitteenkestolla.
44K / 10 / 100 tulkitaan 44 nF, 10 % toleranssilla ja 100 V jännitteenkestolla.
3E3 / 10 / 400 tulkitaan 3,3 pF, 10 % toleranssilla ja 400 V jännitteenkestolla.
Toinen merkintätapa on kirjoittaa vain kapasitanssiarvo pikofaradeina siten, että viimeinen numero tarkoittaa lopussa olevien nollien määrää. Esimerkki: 473 tarkoittaa lukua jossa on 47 ja kolme nollaa eli 47 000 pF = 47 nF.